смешни случки за Тикви
Доматът, картофът, бобът и тиквата решили да станат партийни членове.
 Отишли на изпит. Преди да влезат Доматът казал, че сигурно ще го приемат, защото е червен. Картофът казал, че и неговото приемане е сигурно, защото бил дефицитен. Бобът казал, че бил национално ястие и работата му е сигурна. Само Тиквата нищо не казвала. Дошъл им редът и влязъл Доматът. След малко излязъл и другите го попитали:
 - Какво стана, защо си оклюмал?
 - Да им... Не ме приеха. Казаха, че преди да стана червен съм бил "зелен".
 Влязъл Картофът и той излязъл оклюмал след малко:
 - Да им... и мен не ме приеха. Казаха, че съм имал връзки с чужбина.
 След това влиза Бобът и той излиза в същия вид:
 - Да им... Не ме приеха, казаха, че съм "издавал тайна".
 Накрая влиза Тиквата и излиза след малко радостна. Другите я попитали:
 - Какво стана, да не би да те приеха?
 - Приеха ме! Казаха: една "тиква" повече или по-малко - все тая и ме приеха.